title: The Bridge on the River Kwai
text: The Bridge on the River Kwai (títol en anglés, en aragonés O puent en o río Kwai, estrenata en Aragón con o títol de El puente sobre el río Kwai, O puent sobre o río Kwai en aragonés) ye una cinta britanica de l'anyo 1957 de cine belico, basata en a novela Le Pont de la rivière Kwaï de Pierre Boulle, producita por Sam Spiegel. Dirichita por David Lean, en o suyo reparto incluye a destacatos actors como William Holden, Alec Guinness, Jack Hawkins u Sessue Hayakawa. A cinta recibió 8 Premios Oscar, encluyendo-ie o Millor Guión Adaptato; cal fer constar que os guionistas prencipals, Carl Foreman y Michael Wilson, no amanexiban acreditatos en estar en a Lista negra de Hollywood (blacklisted en luengache d'ixas envueltas) que s'heba elaborato a iniciativa d'o senador Joseph McCarthy. En 1985 se lis reconoixió a suya autoría postumament con un premio especial de l'Academia d'as Artes y as Sciencias Cinematograficas de Hollywood.
  
  A cinta ye ambientata en unos feitos reals, a construcción por os chaponeses d'un ferrocarril en Birmania mientres a Segunda Guerra Mundial ta prebar d'invadir o Raj britanico, ye decir, l'actual India. As suyas scenas se rodoron en o Reino Uniu y en Sri Lanka.
  
  Vinclos externos 
    The Bridge on the River Kwai en IMDb.
  
  Cintas d'o Reino Uniu
  Cintas de cine sobre a Segunda Guerra Mundial
  Cintas dirichidas por David Lean
  Cintas en anglés
  Cintas interpretadas por William Holden
  Cintas interpretadas por Alec Guinness
  Cintas interpretadas por Jack Hawkins
  Cintas interpretadas por Sessue Hayakawa